આ અંગે મળતી માહિતી અનુસાર સુરત જિલ્લાના પલસાણા તાલુકાના તાતીથૈયા ગામની સીમમાં એક્સિસ બેન્કના એ.ટી.એમ મશીનમાં ગત 27મી જુનની રાત્રિના 10 થી 28મી જૂનના મધરાત્રે બે વાગ્યાના સમયગાળામાં અજાણ્યા શખ્સે એ.ટી.એમ મશીન તોડવાનો નિષ્ફળ પ્રયાસ કર્યો હતો. તસ્કરોએ સહયોગ હોટલ પાસે આવેલ સાઈ વાટિકા કોમ્પ્લેક્ષમાં લગાવવામાં આવેલ એ.ટી.એમ મશીનના ફંક્શન તથા મશીનના ભાગને નુકસાન પહોંચાડયું હતું. અજાણ્યા તસ્કરે કોઈક સાધન વડે મશીનને તોડવાનો પ્રયાસ કર્યો હતો જોકે તે સફળ થયો ન હતો. તસ્કર સફળ થતે તો મોટી ચોરીની ઘટના બની જતે આ ઘટનામાં એક્સિસ બેન્ક અને બેન્કના એ.ટી.એમનો વહીવટ કરતી હિતાચી એજન્સી વચ્ચે સંકલનનો સતત અભાવ રહેતા સમય મર્યાદામાં ફરિયાદ પણ નોંધી શકાય ન હતી. એજન્સી તથા બેન્કના જવાબદારો કડોદરા પોલીસને યોગ્ય જવાબ પણ આપતા ન હોવાનું જાણવા મળ્યું છે.